Ao. Alwin Labans, woordvoerder van die polisie, het aan Maroela Media gesê die man se liggaam is gevind nadat sy huishulp omstreeks 08:00 by die Duncan Ferguson-aftreeoord opgedaag het. “Sy het die klokkie by die oord se hek gedruk, maar daar was geen antwoord nie. Sy het toe die tuinwerker gevra om vir haar die hek oop te maak.”
Die man se kothuis was egter ook gesluit en die huishulp het die opsigter van die aftree-oord geroep. Nadat hulle die man gebel het en hy nie geantwoord het nie, het hulle die huisie oopgesluit en binnegegaan.
Volgens Labans was ŉ venster in die huis oop en het die verdagtes vermoedelik so toegang tot die kothuis verkry. “Ironies genoeg is dit vandag sy verjaarsdag. Hy het 85 jaar oud geword,” het hy gesê. ŉ Nadoodse ondersoek sal die presiese oorsaak van sy dood bepaal.
My ma woon in die oord oorkant die straat. Dis onaanvaarbaar dat hulle nog nooit eers aan die veiligheidswagte of maatskappy eienaar bekend gestel is nie. Dis vreemdelinge wat in die oord die oumensies “oppas” gedurende die nag!!
RIV Oom, so tragies. Ek is elke dag so bekommerd oor my Ouers terwyl ek by die werk is. Ek wonder hoe het die tuinwerker ingekom as sy nie kon nie.